83 



skaal eller Gastrula (Fig. 121), der saaledes ligesom blev Udgangs- 

 punktet for den senere Formning af Fosteret. Man skulde derfor 

 (med Hertwig) tro, at denne Gastrula var en ganske »nødvendig 

 Forudsætning« for de senere Stadier. Men dette er ikke Til- 

 fældet. Den mangler hos adskillige Polyper og Svampe. Her 

 dannes »Urtarmen« paa en anden, nærmest modsat Maade, 

 og derfra udvikles de senere Stadier. Kimskaalen er altsaa ikke 

 en nødvendig Forudsætning for Udviklingen, den kan kun være 

 nedarvet (Gentagelse af Fortidsformen). Men hvad der er ned- 

 arvet, kan atter ændres ved nye Tilpasninger eller helt forsvinde, 

 og herved kan den afvigende Urtarmsdannelse hos nogle Polyper 

 ogsaa forklares. 



Nervesystemet og Sanseorganerne opstaar hos Hvirveldyrene, 

 som vi har set, fra det ydre Kimblad (Ektoderm). Hos lavere 

 Dyr findes de i den ydre Hud. Dette gør alene deres Opstaaen 

 paa denne Maade forstaaelig. Fra Medullarvoldene dannes Ryg- 

 marvsrøret, der efterhaanden kommer til at ligge i Dybden, da 

 andre Væv skyder sig imellem. Det er ganske udelukket, at der 

 hos Fosteret endnu skulde findes de fysiologiske Betingelser, der 

 kunde begrunde en saadan Opstaaen som den eneste mulige 

 og nødvendige. 



Blommesækken hos Pattedyrfostret kan umulig betegnes som 

 en »nødvendig Forudsætning«. Thi dette Foster ernæres jo gen- 

 nem en inderlig Forbindelse med Moderdyret, og Blommesækken 

 bliver derved ganske overflødig. Den er, som tidligere nævnt, et 

 Arvestykke, en Gentagelse fra Fortiden, da Pattedyrene endnu 

 var æglæggende. 



Naar Hertwig paastaar, at det ikke er tilstedeligt at se Svælg- 

 buerne hos Amnioternes Fostre som en Gentagelse fra Fortiden, 

 saa glemmer han helt at fortælle os, hvorfor det er »nødven- 

 digt«, at der anlægges 10 Svælgbuer, 5 paa hver Side, naar Re- 

 sultatet af hele dette Anlæg kun er et Tungeben og to smaa Øre- 

 knogler (det første Par Svælgbuer bliver jo nemlig i alle Tilfælde 

 til Underkæbe Fig. 141,1). Det synes heller ikke at være en Ud- 

 vikling, der »skrider frem fra det enklere til det mere sammen- 

 satte«. Og hvorfor gennembrydes nogle af Fordybningerne mellem 

 Svælgbuerne til aabne Spalter (Gællespalter) og vokser sammen 

 igen? Mon denne lille Overflødighed ogsaa skulde høre til de 

 »nødvendige Forudsætninger« ? 



Hertwig siger desuden, at Svælgbuerne ikke er Gællebueanlæg, 



